CELEX: 32015R1403
Language: fi
Date: 2015-08-18 00:00:00
Title: Komission täytäntöönpanoasetus (EU) 2015/1403, annettu 18 päivänä elokuuta 2015, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta yhden vientiä harjoittavan tuottajan osalta

19.8.2015   
            
            
               FI
            
            
               Euroopan unionin virallinen lehti
            
            
               L 218/1
            
         KOMISSION TÄYTÄNTÖÖNPANOASETUS (EU) 2015/1403,
   annettu 18 päivänä elokuuta 2015,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta yhden vientiä harjoittavan tuottajan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyynnin vastainen perusasetus’, ja erityisesti sen 8 artiklan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2), jäljempänä ’tukien vastainen perusasetus’, ja erityisesti sen 13 artiklan,
   ilmoittaa asiasta jäsenvaltioille,
   sekä katsoo seuraavaa:
   A.   SITOUMUS JA MUUT VOIMASSA OLEVAT TOIMENPITEET
   
   
               (1)
            
            
               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.
            
         
               (2)
            
            
               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Kyseisen hintasitoumuksen ehtojen pohjalta on selvää, että kyse on joukosta yksittäisiä kutakin vientiä harjoittavaa tuottajaa koskevia hintasitoumuksia, joita CCCME käytännön syistä koordinoi.
            
         
               (3)
            
            
               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen käyttöön sitoumuksen hyväksymisestä johtuvat tekniset muutokset väliaikaisen polkumyyntitullin osalta.
            
         
               (4)
            
            
               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana oleva tuote’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevan tuotteen tuonnissa unioniin.
            
         
               (5)
            
            
               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että sitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi. Tämän päätöksen liitteessä luetellaan ne vientiä harjoittavat tuottajat, joiden sitoumukset on hyväksytty, mukaan luettuna ZNSHINE PV-TECH CO. LTD ja siihen etuyhteydessä oleva yritys Euroopan unionissa, jotka kuuluvat yhdessä Taric-lisäkoodin B923 piiriin, jäljempänä ’ZNSHINE’.
            
         
               (6)
            
            
               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien ryhmän yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvaa, tarkasteltavana olevaa tuotetta koskevan sitoumuksen täytäntöönpanoa; kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodeihin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluva tuote’. Edellä johdanto-osan 4 kappaleessa tarkoitetuista polkumyynti- ja tasoitustulleista sekä sitoumuksesta käytetään yhteisnimitystä ’toimenpiteet’.
            
         
               (7)
            
            
               Komissio peruutti sitoumuksen hyväksynnän kolmen vientiä harjoittavan tuottajan osalta täytäntöönpanoasetuksella (EU) 2015/866 (10).
            
         B.   SITOUMUKSEN EHDOT
   
   
               (8)
            
            
               Vientiä harjoittavat tuottajat suostuivat muun muassa siihen, että ne eivät myy sitoumuksen piiriin kuuluvaa tuotetta ensimmäiselle riippumattomalle asiakkaalle unionissa alle tietyn vähimmäistuontihinnan sen vuositason rajoissa, joka on sitoumuksessa vahvistettu unioniin suuntautuvalle tuonnille, jäljempänä ’vuositaso’. Lisäksi vientiä harjoittavat tuottajat sitoutuivat varmistamaan, että kaikesta vuositason rajoissa tapahtuvasta myynnistä on olemassa kyseisen vientiä harjoittavan tuottajan antama kauppalasku sekä CCCME:n antama vientisitoumustodistus, joka sisältää sitoumuksessa tarkoitetut tiedot.
            
         
               (9)
            
            
               Sitoumukseen sisältyy ei-tyhjentävä luettelo siitä, mitä pidetään sitoumuksen rikkomisena. Rikkomisena pidetään esimerkiksi seuraavia:
               
                           —
                        
                        
                           harhaanjohtavien tietojen antaminen tarkasteltavana olevan tuotteen alkuperästä,
                        
                     
                           —
                        
                        
                           unioniin suuntautuvan kaupan rakenteen muuttaminen ilman muuta perusteltua syytä tai taloudellista perustetta kuin toimenpiteiden käyttöönotto.
                        
                     Vientiä harjoittava tuottaja on vastuussa kaikkien sitoumuksessa määriteltyjen siihen etuyhteydessä olevien osapuolten tekemistä sitoumuksen rikkomisista.
            
         
               (10)
            
            
               Sitoumuksen mukaisesti vientiä harjoittavien tuottajien on myös toimitettava komissiolle neljännesvuosittain yksityiskohtaisia tietoja kaikesta vientimyynnistään unioniin ja jälleenmyynnistään unionissa, jäljempänä ’neljännesvuosiraportit’. Tämä tarkoittaa sitä, että kyseisissä neljännesvuosiraporteissa annettujen tietojen on oltava kattavia ja paikkansapitäviä ja että ilmoitetuissa liiketoimissa noudatetaan täysin sitoumuksen ehtoja.
            
         
               (11)
            
            
               Sitoumuksen noudattamisen varmistamiseksi vientiä harjoittavat tuottajat ovat myös sitoutuneet toimittamaan komissiolle kaikki sen tarvitsemat tiedot.
            
         C.   VIENTIÄ HARJOITTAVIEN TUOTTAJIEN VALVONTA
   
   
               (12)
            
            
               Komissio tarkasti sitoumuksen noudattamista valvoessaan ne vientiä harjoittavien tuottajien toimittamat tiedot, joilla oli merkitystä sitoumuksen kannalta. Lisäksi komissio pyysi jäsenvaltioilta apua polkumyynnin vastaisen perusasetuksen 8 artiklan 9 kohdan ja 14 artiklan 7 kohdan sekä tukien vastaisen perusasetuksen 13 artiklan 9 kohdan ja 24 artiklan 7 kohdan perusteella.
            
         
               (13)
            
            
               Johdanto-osan 14–17 kappaleessa käsitellään ZNSHINEn osalta havaittuja ongelmia, joiden pohjalta komissio joutuu peruuttamaan sitoumuksen hyväksynnän kyseisen vientiä harjoittavan tuottajan osalta.
            
         D.   PERUSTELUT SITOUMUKSEN HYVÄKSYNNÄN PERUUTTAMISELLE
   
   
               (14)
            
            
               Kahden jäsenvaltion tulliviranomaiset olivat vaatineet polkumyynti- ja tasoitustullien maksamista joidenkin aurinkosähkömoduuleja koskevien tuontitapahtumien osalta. Kyseiset aurinkosähkömoduulit oli alun perin ilmoitettu muualta kuin Kiinasta peräisin oleviksi ja siten toimenpiteiden soveltamisalaan kuulumattomiksi. Tulliviranomaiset olivat kuitenkin saaneet selville, että moduulit oli valmistanut ZNSHINE ja että ne oli lähetetty unioniin kolmannen maan kautta.
            
         
               (15)
            
            
               Komission käytettävissä olevien tietojen mukaan edellä tarkoitettuun toimintaan osallistuneet yritykset olivat etuyhteydessä ZNSHINE-yritykseen. Näin ollen ZNSHINE oli rikkonut johdanto-osan 9 kappaleessa tarkoitettuja sitoumuksen ehtoja.
            
         
               (16)
            
            
               Lisäksi komissio havaitsi, että ZNSHINE oli pitkään antanut neljännesvuosiraporteissaan harhaanjohtavia tietoja useiden kauppalaskujen päivämääristä. Kauppalaskun oikea päivämäärä on olennainen tieto, kun tarkastetaan, onko noudatettu vähimmäistuontihintaa, johon sovelletaan aikasidonnaista hinnanmuutosmekanismia. ZNSHINEn toimittamien tietojen perusteella komissio totesi, että unioniin tehtävää tulliselvitystä varten toimitettu kauppalasku oli päivätty eri ajalle kuin lasku, jota käytettiin vientisitoumustodistuksen saamiseksi CCCME:ltä. Näiden laskujen päiväysten välillä oli huomattava ero. ZNSHINE väitti, että laskujen päiväysten ero johtui kokemattoman henkilöstön tekemästä teknisestä virheestä. Komissio ei voi hyväksyä tällaista perustetta.
            
         
               (17)
            
            
               Komissio selvitti ZNSHINEn neljännesvuosiraporteissa esiintyneen epäjohdonmukaisuuden vaikutukset ja totesi, että ZNSHINE on rikkonut sitoumukseen kuuluvaa raportointivelvoitetta.
            
         E.   KOKO SITOUMUKSEN TOTEUTETTAVUUTTA KOSKEVA ARVIOINTI
   
   
               (18)
            
            
               Sitoumuksessa todetaan, että jos yksi vientiä harjoittava tuottaja rikkoo sitoumusta, tämä ei automaattisesti johda siihen, että sitoumuksen hyväksyntä peruutetaan kaikkien vientiä harjoittavien tuottajien osalta. Tällaisessa tapauksessa komissio arvioi kyseisen rikkomisen vaikutuksia sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.
            
         
               (19)
            
            
               Komissio on näin ollen arvioinut ZNSHINEn rikkomusten vaikutusta sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.
            
         
               (20)
            
            
               Vastuu rikkomuksista on yksin kyseisellä vientiä harjoittavalla tuottajalla; valvonnassa ei ole havaittu, että suuri määrä vientiä harjoittavia tuottajia tai CCCME olisi rikkonut sitoumusta järjestelmällisesti.
            
         
               (21)
            
            
               Komissio katsoo tämän vuoksi, että rikkomukset eivät vaikuta sitoumuksen yleiseen toimivuuteen ja että sitoumuksen hyväksyntää ei ole syytä peruuttaa kaikkien vientiä harjoittavien tuottajien ja CCCME:n osalta.
            
         F.   KIRJALLISET HUOMAUTUKSET JA KUULEMISET
   
   
               (22)
            
            
               Asianomaisille osapuolille annettiin mahdollisuus tulla kuulluiksi ja esittää huomautuksia polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti. ZNSHINE ja yksi asianomainen osapuoli esittivät huomautuksia.
            
         i)   ZNSHINE:n huomautukset
   
   
               (23)
            
            
               ZNSHINE väitti, että yksi johdanto-osan 14 ja 15 kappaleessa tarkoitettuihin toimiin osallistunut yritys ei ollut ZNSHINEen etuyhteydessä oleva osapuoli vaan pelkästään ZNSHINEn asiakas kolmannessa maassa. Käytettävissä olevissa tiedoissa, joihin komissio viittasi, kuvaillaan ZNSHINEn liikesuhdetta kyseiseen asiakkaaseen. Tätä liikesuhdetta ei kuitenkaan ole millään tavalla oikeudellisesti tunnustettu. Lisäksi ZNSHINE totesi, että se ei voi valvoa sitä, kenelle kyseinen asiakas myy tuotteita.
            
         
               (24)
            
            
               Komissio hylkää nämä perusteet, sillä ZNSHINE ei ole toimittanut väitteidensä tueksi mitään sellaista, esimerkiksi väitetyn asiakkaan omistussuhteita koskevaa näyttöä, joka kumoaisi johdanto-osan 15 kappaleessa tarkoitetut käytettävissä olevat tiedot. Lisäksi vaikka kyseinen yritys olisikin riippumaton asiakas, mitä se ei ole, ZNSHINE ei ole ryhtynyt mihinkään varotoimenpiteisiin estääkseen kyseistä asiakasta myymästä moduuleja unioniin ja rikkoo näin ollen muuta sitoumuksen ehtoa.
            
         
               (25)
            
            
               ZNSHINE väitti myös, että komissio ei toimittanut riittäviä tietoja unionin tuojan identiteetistä. Siksi ZNSHINE ei voinut ottaa kantaa tietojen paikkansapitävyyteen. ZNSHINE väitti myös, että unionin tuojaa ei voida pitää etuyhteydessä olevana, elleivät ZNSHINE ja unionin tuoja ole johtokunnan tai hallintoneuvoston jäseniä toistensa yrityksissä. Se, että kolmas osapuoli on johtokunnan tai hallintoneuvoston jäsen molemmissa yrityksissä, ei muuta tätä ehtoa.
            
         
               (26)
            
            
               Komissio hylkää tämän väitteen. Ensinnäkin komissio ei voi paljastaa unionin tuojan identiteettiä luottamuksellisuussyistä. Toiseksi komission vakiintuneen käytännön (11) mukaisesti tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (12) 143 artiklan 1 kohdan a alakohtaa, joka on perustana määritettäessä etuyhteydessä olevia sitoumuksen osapuolia, tulkitaan niin, että mukaan luetaan myös tilanteet, joissa kahdella oikeushenkilöllä on yhteisiä johtokunnan tai hallintoneuvoston jäseniä. Tämä on tilanne tässä tapauksessa. Lisäksi käsiteltävänä oleva tilanne kuuluu yhteisön tullikoodeksin soveltamista koskevista säännöksistä annetun asetuksen 143 artiklan 1 kohdan f alakohdan soveltamisalaan. Termillä ’valvoo’ tarkoitetaan tässä säännöksessä sitä, että henkilön katsotaan valvovan toista henkilöä, jos edellinen voi joko juridisesti tai käytännön toimissa asettaa jälkimmäiselle rajoituksia tai ohjailla häntä. Tämä tulkinta perustuu vuoden 1994 tullitariffeja ja kauppaa koskevan yleissopimuksen (tullausarvoa koskeva sopimus) VII artiklan soveltamista koskevan sopimuksen 15 artiklan tulkintaa koskevan huomautuksen tekstiin, joka on perustana etuyhteydessä olevien osapuolten määrittelylle tullikoodeksin soveltamista koskevista säännöksistä annetun asetuksen 143 artiklan 1 kohdassa. Kun otetaan huomioon johtokunnan tai hallintoneuvoston yhteisen jäsenen osallistumisen taso käsiteltävinä olevissa yrityksissä, on selvää, että tämä henkilö voi joko juridisesti tai käytännön toimissa asettaa kyseisille kahdelle yritykselle rajoituksia tai ohjailla niitä.
            
         
               (27)
            
            
               ZNSHINE totesi myös, että se toimi sitoumuksen ehtojen mukaisesti konsultoidessaan komissiota, kun raportointivirheet oli havaittu. Yrityksen mukaan nämä virheet teki vilpittömässä mielessä toiminut kokematon henkilöstö, minkä seikan hollantilaiset oikeusviranomaiset ovat vahvistaneet. Lisäksi ZNSHINE väitti, että raportointivirheet eivät aiheuttaneet vähimmäistuontihintaa koskevia rikkomuksia.
            
         
               (28)
            
            
               Komissio hylkää nämä väitteet. Ensinnäkin ZNSHINE lainasi tuomiosta yhden virkkeen, mutta ei toimittanut koko tuomiota komissiolle. Toiseksi komissio toimitti tietoja raportointivelvoitteista useaan otteeseen, myös jaksolla, jolloin raportointivirhe tapahtui. ZNSHINE ei ottanut yhteyttä komissioon ennen kuin kansalliset tulliviranomaiset havaitsivat asian. Kolmanneksi perustelu, että raportointivirhe ei aiheuttanut vähimmäistuontihintaa koskevaa rikkomusta, on raportointivelvoitteen laiminlyönnin tarkastelun kannalta merkityksetön.
            
         
               (29)
            
            
               Tämän vuoksi komissio pitää kiinni arvioinnistaan, jonka mukaan ZNSHINE on rikkonut sitoumusta. Itse asiassa ZNSHINE ei ole kiistänyt sitä, että jälleenlaivatut aurinkosähkömoduulit olivat sen valmistamia.
            
         ii)   Toisen asianomaisen osapuolen huomautukset
   
   
               (30)
            
            
               Yksi asianomainen osapuoli vaati, että hänen yrityksensä osalta peruuttamisella olisi oltava taannehtiva vaikutus, koska ZNSHINEn tekemät sitoumuksen rikkomiset olivat vakavia. Asianomainen osapuoli vaati lisäksi, että taannehtivaa peruuttamista sovellettaisiin myös muihin vastaaviin tapauksiin tulevaisuudessa.
            
         
               (31)
            
            
               Asianomainen osapuoli on olettanut, että kansalliset tulliviranomaiset ovat tutkineet ZNSHINEn toimintaa ja takavarikoineet huomattavan määrän väärin ilmoitettua tuontitavaraa. Lisäksi se katsoo, että niiden tullimaksujen kokonaismäärä, jotka ne kolme vientiä harjoittavaa tuottajaa, joilta komissio peruutti sitoumuksen (13), ja ZNSHINE ovat välttäneet, on useita satoja miljoonia euroja, mikä oikeuttaisi taannehtivan peruuttamisen.
            
         
               (32)
            
            
               Komissio hylkää tämän vaatimuksen, sillä tällaiselle taannehtivalle peruuttamiselle ei ole mitään oikeudellista perustetta. Lisäksi kansalliset tulliviranomaiset ovat vaatineet polkumyynti- ja tasoitustullien maksamista kyseisistä liiketoimista, joten taannehtiva peruuttaminen ei ole tarpeen. Komissio huomauttaa lisäksi, että asianomainen osapuoli on tehnyt lausunnossaan perusteettomia olettamuksia. Komissio myöskin torjuu asianomaisen osapuolen arvion kierrettyjen tullien määrästä perusteettomana väitteenä.
            
         G.   SITOUMUKSEN HYVÄKSYNNÄN PERUUTTAMINEN JA LOPULLISTEN TULLIEN KÄYTTÖÖNOTTO
   
   
               (33)
            
            
               Edellä esitetyn perusteella komissio totesi, että polkumyynnin vastaisen perusasetuksen 8 artiklan 7 ja 9 kohdan ja tukien vastaisen perusasetuksen 13 artiklan 7 ja 9 kohdan mukaisesti ja myös sitoumuksen ehtojen mukaisesti ZNSHINElta saadun sitoumuksen hyväksyntä peruutetaan.
            
         
               (34)
            
            
               Täytäntöönpanoasetuksen (EU) N:o 1238/2013 1 artiklalla käyttöön otettua lopullista polkumyyntitullia ja täytäntöönpanoasetuksen (EU) N:o 1239/2013 1 artiklalla käyttöön otettua lopullista tasoitustullia sovelletaan näin ollen polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti automaattisesti Kiinasta peräisin olevan tai sieltä lähetetyn tarkasteltavana olevan ZNSHINEn (Taric-lisäkoodi: B923) tuottaman tuotteen tuontiin tämän asetuksen voimaantulopäivästä.
            
         
               (35)
            
            
               Tämän asetuksen liitteessä olevassa taulukossa luetellaan tiedoksi ne vientiä harjoittavat tuottajat, joiden osalta täytäntöönpanopäätöksellä 2014/657/EU annettu sitoumuksen hyväksyntä ei muutu,
            
         ON HYVÄKSYNYT TÄMÄN ASETUKSEN:
   1 artikla
   Peruutetaan sitoumuksen hyväksyntä yrityksen ZNSHINE PV-TECH CO. LTD ja siihen Euroopan unionissa etuyhteydessä olevan yrityksen, jotka kuuluvat yhdessä Taric-lisäkoodin B923 piiriin, osalta.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  EUVL L 188, 18.7.2009, s. 93.
   
      (3)  EUVL L 152, 5.6.2013, s. 5.
   
      (4)  EUVL L 209, 3.8.2013, s. 26.
   
      (5)  EUVL L 209, 3.8.2013, s. 1.
   
      (6)  EUVL L 325, 5.12.2013, s. 1.
   
      (7)  EUVL L 325, 5.12.2013, s. 66.
   
      (8)  EUVL L 325, 5.12.2013, s. 214.
   
      (9)  EUVL L 270, 11.9.2014, s. 6.
   
      (10)  EUVL L 139, 5.6.2015, s. 30.
   
      (11)  Lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annettua asetusta (EY) N:o 661/2008 koskevan osittaisen välivaiheen tarkastelun päättämisestä 27 päivänä syyskuuta 2010 annetun neuvoston täytäntöönpanoasetuksen (EU) N:o 856/2010 johdanto-osan 14 ja sitä seuraavat kappaleet (EUVL L 254, 29.9.2010, s. 5).
   
      (12)  EYVL L 253, 11.10.1993, s. 1.
   
      (13)  EUVL L 139, 5.6.2015, s. 30.
   
      LIITE
      Luettelo yrityksistä:
      
                  Yrityksen nimi
               
               
                  Taric-lisäkoodi
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922